钦定古今图书集成/历象汇编/岁功典/第011卷 > 《周礼》 > 《春官》
## 钦定古今图书集成/历象汇编/岁功典/第011卷 > 《周礼》 > 《春官》

宗伯。

〈订义〉项氏曰：《春官》以治教之始在于礼，象天地之化始于春。　郑锷曰：“自舜命伯夷典三礼，其官曰秩宗，周人因名曰宗伯。说者谓宗，尊也；伯，长也。天下所宗者，惟宗于礼，此礼所以为尊也。”自四方言之，东者，岁之始。自四时言之，春者，时之始。宗伯于四时之官独为长，故以伯称之。

《大宗伯》以祠，春享先王。

〈订义〉郑锷曰：“春以词为主，词者为物，不足以言词道意也。”

以宾礼亲邦国，春见曰“朝。”

〈订义〉郑康成曰：“朝犹朝也，欲其来之早也。”